Vita:Áder János

message: Még mielőtt engedélyezné valaki csak szólok, hogy ez a mondat így helytelen. "Köztársasági elnökjelöltnek választotta a Fidesz 2012-ben."
1. jelenleg ma még semminek nem választotta senki, hanem csak Orbán Viktor tette meg a jelölését amit a frakció támogatott
2. köztársasági elnök-jelölt akkor lesz valaki, ha az ogy 1/5-e támogatja aláírásával ez jelenleg 78 képviselő
lényeg a lényeg, ma még csak elnökjelölt-jelölt, majd néhány nap múlva lesz hivatalosan is jelölt. és azt nem a fidesz fogja megválasztani, hanem 78< képviselő fogja támogatni a jelöltséget
Netbazis vita 2012. április 16., 21:54 (CEST)

message: Tudja valaki honnan lehetne letölteni, beszerezni Áder János diplomamunkáját? Szerintem nem telik el egy nap és keresni fogják. Politikusok esetében különben sem ártana egy új box felvétele amiben linket adnánk az adott politikus diplomamunkájára, (kis)doktori értekezésére.
http://www.urbanlegends.hu/2012/04/fidesz-alapito-volt-e-ader-janos/
Ahogy mondani szokás beszédes a hallgatás Áder János diplomamunkája ügyében. Szívesen olvasnám, gondolom nem vagyok egyedül. Már persze, ha létezik.
Néhány blogtól eltekintve erről nem esik szó, senki nem nyitott semminemű vitát Áder diplomamunkájával kapcsolatban. Ez most egy járvány, hogy az egyiknek plágiumot találtak a diplomamunkájában, s az ellenfelek most keresnek egymás munkái között plágiumokat, hogy így ássák alá a másik tekintélyét. Doncseczvita 2012. május 10., 18:54 (CEST)
Nem nyomozgatni szeretnék, csak elolvasni a diplomamunkáját. Orbánét már olvastam, tisztességes , komoly munka, tetszett. Furcsa, hogy egy volt miniszterelnök esetében rendőrségi nyomozás van eltűnt diplomamunka miatt, míg vele egy közjogi státusban (közt. elnök) lévőnél nincs ilyen.
thread_title:  Szakdolgozat 

message: http://www.fidesz.hu/index.php?Cikk=91
thread_title:  Nem volt a Fidesz alapító tagja 

message: Itt az indoklásom: az a kérdés, hogy elég fontos-e ez a tény, hogy a bevezetőben szerepeljen. Szerintem bőven elég ha a cikktörzsben leírjuk, mert a többi köztársasági elnöknél sincs beleírva, hogy letette az esküt (az országgyűlési képviselőknél sem). Ez amúgy is együtt jár a tisztség betöltésével, nem olyan dolog, amit ne tudnánk meg abból, hogy ő köztársasági elnök. – Laci.d   vita 2012. május 2., 12:43 (CEST)
thread_title:  Eskütétel 

message: Infoboxban ez olvasható, szerintem tévesen. Csupán megválasztott, semmilyen jogköre nincs, majd akkor lesz, amikor hivatalba lép 10-én, nézzétek meg az új Alaptörvényt! Ergó szerintem még nem közt. elnök.
thread_title:  Magyarország 5. köztársasági elnöke 

message: Eskütételnél azt mondta, hogy "Én, doktor Áder János", de sehol nem látom a doktori címét feltüntetve a cikkben. Apropó ez most milyen doktori címet jelöl?
Pestis- ??  ♥♥♥ Kerge Kísértet ✍  2012. május 2., 19:40 (CEST)
Ádernak jogászi diplomája van, azzal meg együtt jár a doktori cím, ami nem tudományos fokozat, ahogy az orvosoknál sem. Cassandro  Ħelyi vita 2012. május 2., 23:04 (CEST)
thread_title:  Doktor 

message: Nem tudna valaki beszerezni egy frissebb képet Áderről? Azért egy köztársasági elnök esetében nem 12 éves fényképpel kellene operálnunk... 
replies: text: A KEH honlapján szereplő kép nem lenne jogtiszta? "Letölthető sajtófotókétn" szerepel, nagyfelbontású, hivatali kép, mint ami az amerikai elnökök cikkeiben is van. Just sayin'. Am jó vizsgaidőszakot vagy akit nem érint, annak szép napot!– 86.101.230.253 (vita) 2012. június 4., 13:59 (CEST)
Egy próbát lehetne tenni, hogy CC-licenc alá tegyék. Mádl és Sólyom esetében egy-egy képnél sikerült. Cassandro  Ħelyi vita 2012. június 4., 16:32 (CEST)
Örülök, hogy időnként más is naprakész, és nem folyton nekem kell rászánnom az időmet fontos cikkekre. Szerintem a KEH honlapján lévő képek közül a legfelső lenne a legideálisabbat benyomni a cikk tetejére, lejjebb pedig még benyomhatjuk a negyediket, vagy az ötödiket. Meg bekerülhetne egy kép régről is, mondjuk ezt be lehetne rakni. Andante03 vita 2012. június 4., 20:16 (CEST)
replies: text: : szerintem is az a legideálisabb! azon olyan határozott, fess fiatalembernek tűnik a drágám. – 86.101.230.253 (vita) 2012. június 5., 1:36 (CEST)
Na, intézi valaki a képet? :) --Norden1990 2012. június 21., 00:25 (CEST)
thread_title:  Kép 

message: Áder János elfogadta és újraindul Köztársasági elnöknek Magyarországon. A Fidesz Áder Jánost indítja újra köztársasági elnöknek, mivel Orbán Viktor meg egyezett Áder Jánossal, és Áder János elfogadta és újraindul köztársasági elnöknek 2017-ben.  – ViceCity343 vita 2017. január 3., 10:46 (CET)
thread_title:  2017-es Magyarországi köztársasági elnök választás 

message: ::WP:AÜ-ről idemásolt hozzászólás. Akela vita 2017. április 10., 23:50 (CEST)
Áder János Románia Csillaga Érdemrendjéről sehol máshol nincs említés, sem a díj hivatalos oldalán olvasható listákon, sem magyar vagy román hírportálokon, sem sehol. Másik magyar elnökök kaptak ilyen kitüntetést, de Áder nem, ez téves kiírás.
 írta be a Wikidatába 2017. március 5-én, hivatkozás nélkül. Lehet tudni valamit e szerkesztőről, megbízhatóságáról? Megnéztem a Wikidatás vitalapját is. (Merthogy én sem találtam nyomát a díjnak.) – Vépi vita 2017. április 11., 09:31 (CEST)
replies: text: több mint 60000 szerkesztést végzett már a Wikidatában; az orosz Wikin is tevékenykedik, ott 2000+ szerkesztése van. A díjról én sem találtam információt, emiatt kiszedtem, hogy (nagy valószínűséggel) téves adat ne szerepeljen a cikkben. – LaSza 🚍🚊🚎🚇 miben segíthetek? 2017. április 11., 14:18 (CEST)
Aki tud oroszul, megkérdezheti tőle, mire alapozta azt a bejegyzését. Egy próbát megér. – Vépi vita 2017. április 11., 14:20 (CEST)
A kitüntetés viselőinek román szócikkében és kapcsolódó hivatkozásaiban Janó nem szerepel, csak Göncz (2000) és Mádl (2002). Akela vita 2017. április 11., 22:20 (CEST)
thread_title:  Áder János NEM KAPOTT Románia Csillag érdemrendet 

message: Szerintem le kéne cserélni az infoboxban levő képet, mert kissé irritáló, ahogy a képünkbe röhög... Van jobb, semlegesebb kép is, amire le lehetne cserélni.Peadar vita 2017. április 12., 00:43 (CEST)
replies: text: Szerintem nem röhög, hanem a fotós mondta neki, hogy mosolyogjon. Hát, így sikerült... 158.169.40.14 (vita) 2022. május 12., 12:24 (CEST)
thread_title: Kép

message: Szerintetek tényleg enciklopédikus és arányos, hogy az 5 éves elnöki pályafutását bemutató 23 sornyi szövegből 7 szól a megválasztásáról és 13 az elmúlt 2-3 hétről? – Rlevente  üzenet 2017. április 26., 20:24 (CEST)
replies: text: Ez mutatja mekkora jelentőségű elnök is, persze ha találsz fontos, enciklopédikus eseményt a korábbi időszakáról nosza. – Vander Jegyzettömb 2017. április 26., 20:49 (CEST)
Szerintem szubjektív az elnöki pályafutását bemutató rész, véleményeket/aktuálpolitikai csatározási témákat állít tényként, mely nem helyes, mégis csak egy köztársasági elnökről szóló ENCIKLOPÉDIA az amit olvasunk, nem politikai állásfoglalás. A tényeket kell leírni, ami vitatható, nem bizonyított, illetve aktuálpolitikai felhangú (legyenek ezek pro és kontra) nem megengedhetőek egy (elvileg) objektív leírásba. A vélemény és szakmai/politikai kritika megosztására nem egy enciklopédia a megfelelő médium. (Ugyanezt gondolnám és írnám ha dicshimnusz zengedezne róla, mielőt valaki félreértene...)

text: A Wikipédia nem személyes véleményeket közöl, kizárólag olyan állítások jelenhetnek meg, aminek van forrásuk. Az mondjuk fura, hogy a CEU-s ügy részletesebben szerepel itt, mint a CEU cikkében, pláne, hogy saját cikke is van; kicsit rövidítettem, de lehet még nyirbálni. Kivettem azt, hogy vandalizálták a Wikipédia-cikkét, mert egyrészt lényegtelen apróság, másrészt ez minden politikus cikkéről elmondható (meg sok más cikkről is…), valamint szerintem nem illik a wikipédiába a „bajszos sz*r” jelző (ahogy nem szerepel a wikiben a viktátor, gyurcsótány és hasonlók sem). A Figyelős bekezdés tényleg úgy van megfogalmazva, mintha a wikipédia véleménye lenne, pedig a belinkelt HVG-cikk a forrás, majd ha kevésbé leszek álmos, átírom. Az, hogy a cikk aktuálpolitikai, a témájából fakad; hatalmon lévő politikusról nem tudsz úgy cikket írni, hogy ne legyen aktuálpolitikai, ráadásul a wikipédia kb. az egyetlen média, ami próbál semleges lenni, így kiemelt felelőssége van. Alensha 2017. november 30., 01:59 (CET)
thread_title:  Elnöki pályafutása 

message: Ez a rész egy karikatúra, példája annak, hogy hogyan ne írjunk szócikket. Csupa POV, a semlegességnek a látszata sincs meg benne. Még a politikai szócikkek között is szégyen. – Pagony foxhole 2021. július 5., 20:39 (CEST)
Nagyjából én is ezt írtam, de állandóan letörölnek. – Az3az65 vita 2021. július 5., 20:42 (CEST)
Ez nagyon szomorú, ez egy PR-cikk, túlságosan polkorrekt. 212.108.234.137 (vita) 2022. augusztus 25., 10:32 (CEST)
Az biztos, hogy a gúnynevei nem kell, hogy szerepeljenek benne, mert ez ellenkezik az élő személyekre vonatkozó irányelvvel. Apród vita 2022. augusztus 25., 10:34 (CEST)
thread_title:  Elnöki pályafutása